b'\n_START_ARTICLE_\nAndrej Ivanovi\xc4\x8d Gor\xc4\x8dakov\n_START_SECTION_\n\xc5\xbdivljenje\n_START_PARAGRAPH_\nLeta 1781 je bil vpisan med gardiste in leta 1793 je pri\xc4\x8del aktivno voja\xc5\xa1ko slu\xc5\xbebo kot gardni poro\xc4\x8dnik. Leta 1797 je bil povi\xc5\xa1an v podpolkovnika in povzdignjen v adjutanta. V tej vlogi je bil posrednik med carjem Pavlem I. in Suvorovom. Med enim velikim sporom med njima je bil Gor\xc4\x8dakov odpu\xc5\xa1\xc4\x8den, a je bil po nekaj dnevih ponovno aktiviran._NEWLINE_Aprila 1798 je bil povi\xc5\xa1an v polkovnika in 5. avgusta istega leta v generalmajorja. S Suvorovom se je udele\xc5\xbeil italijansko-\xc5\xa1vicarske kampanje ter bil 11. februarja 1800 povi\xc5\xa1an v generalporo\xc4\x8dnika. Leta 1805 je postal poveljnik Tambovskega pehotnega polka in naslednje leto je ustanovil 18. pehotno divizijo, s katero se je udele\xc5\xbeil kampanje 1806-07._NEWLINE_Leta 1809 je bil poveljnik armade, ki bi se morala boriti proti Avstrijcem; sam se je dopisoval z avstrijskim nadvojvodo Ferdinandom, pri \xc4\x8demer je izrazil \xc5\xbeeljo o skupnem zavezni\xc5\xa1tvu. Pisma so prestregli, zaradi \xc4\x8desar so ga odpustili._NEWLINE_Ob pri\xc4\x8detku velike patriotske vojne je bil ponovno sprejet v voja\xc5\xa1ko slu\xc5\xbebo. Med bitko pri Borodinu je bil hudo ranjen._NEWLINE_Leta 1816 je postal dr\xc5\xbeavni svetnik in leta 1847 se je upokojil.'